BREZPLAČEN AVTOBUSNI PREVOZ NA PRIMORSKO V ČASU INFORMATIVNIH DNI

**Univerza na Primorskem** bo v času informativnih dni, ki bodo v drugem tednu februarja, v petek, **9. 2. 2018**, organizirala **brezplačen avtobusni prevoz** na relaciji Murska Sobota – Maribor – Celje – Ljubljana – Postojna – Koper – Izola – Portorož (in povratek). Odhod iz Murske Sobote je predviden ob 4.00 uri, prihod v Portorož pa okrog 10. ure. Povratek na isti relaciji je predviden z odhodom ob 17. uri iz Portoroža.

Preberite več.

Informativni dan v petek je razdeljen na dva termina: jutranji se bo pričel z **dobrodošlico dijakom na Titovem trgu v Kopru ob 10. uri** in nato nadaljeval na posamičnih fakultetah (predvidoma ob 11. uri), popoldanski pa ob 15. uri na sedežih fakultet.

Da si pravočasno zagotovite mesto v avtobusih, izpolnite e-prijavo in posredujte podatke, ki jih organizator potrebuje za organizacijo potrebnega števila prostih mest. **E-prijave zbirajo do vključno 6. 2. 2018. Ne zamudite roka!**

E-prijava je možna preko naslednje povezave: [**https://www.upr.si/sl/univerza/brezplani-avtobusni-prevoz**](https://www.upr.si/sl/univerza/brezplani-avtobusni-prevoz)**.**

DOBRODOŠLICA DIJAKOM V ČASU INFORMATIVNIH DNI – 9. FEBRUAR 2018

Univerza na Primorskem skupaj z Mestno občino Koper, Študentsko organizacijo Univerze na Primorskem in številnimi sodelujočimi institucijami in gostinskimi podjetji letos prvič za vse dijake, ki bodo prišli na Obalo, ob informativnih dnevih pripravlja posebno **dobrodošlico**, ki bo potekala v **petek,** **9. 2. 2018, ob 10. uri na Titovem trgu v Kopru**.

Za vas pripravljamo informacijske kotičke naših fakultet in organizacij, ki sodelujejo z univerzo in našim študentom nudijo različne ugodnosti. Ogledali in prisluhnili boste lahko »StandUP komediji malo drugače«. Na sproščen, zabaven način, bo standup komičarka Nataša Živkovič povezovala pogovor s študenti/-tkami Univerze na Primorskem o študentskem življenju na Obali. Prigode, nezgode, pa tudi, kako jo včasih kak študent zagode ... Kako uspešno študirati, kje se do sitega najesti in kje pridobiti študentske bone, kako se vključiti v obštudijske dejavnosti, kje poiskati sogovornike z bogatimi izkušnjami, kdaj in kje sproščeno in zabavno preživeti prosti čas. Ob vsem tem pa še veliko uporabnih nasvetov iz prve roke!

Sledil bo obisk fakultet. Spoznali boste svoje novo študijsko okolje v sodobno opremljenih predavalnicah, kjer vas bodo nagovorili dekani in dekanje fakultet, skupaj s predstavniki študentov, in vam odgovorili na vaša vprašanja v zvezi s študijem, nastanitvijo in podobno. Popoldanski termin obiskov je **ob 15. uri.**

Informativni dan bo na fakultetah Univerze na Primorskem potekal tudi **v soboto, 10. 2. 2018,**s predstavitvami na fakultetah v jutranjem terminu **ob 10. uri.**

Univerzitetno mesto Koper se veseli vašega obiska!